Page:Bonny Mally Stewart (2).pdf/7

 Get up gudeman save Crummy's life,

And tak your auld clock about ye.

My crummy is a useful cow

And she is come of a guid kin;

Aft has she wet the bairn's mou',

And I am laith that she should tine;

Get up gudeman it is full time,

The sun shines in the lift sae hie,

Sloth never made a gracious end,

Gae tak your auld cloak about ye.

My cloak was ance a gude gray cloak,

When it was fitting for my wear;

But now its scarcely worth a groat,

For I have worn it this thretty year,

Let's spend the gear that we hae won,

We little ken the day we'll die;

Then I'll be proud, since I hae sworn,

To have a new cloak about me.

In days when our king Robert rang.

His trews they cost but half-a-crown

He said they were a groat o'er dear.

And ca'd the tailor thief and lown,

He was the king that wore a crown,

And thou a man of laigh degree;

'Tis pride puts a the country down,

Sae tak your auld cloak about ye.